b'\n_START_ARTICLE_\nBernie Sanders\n_START_PARAGRAPH_\nBernard Sanders - Bernie, ameri\xc5\xa1ki politik, * 8. september 1941, Brooklyn, New York City, ZDA_NEWLINE_Bernie Sanders je neodvisni politik, vendar tesno sodeluje z Demokratsko stranko. V letih 1981-1989 je slu\xc5\xbeil kot \xc5\xbeupan mesta Burlington v zvezni dr\xc5\xbeavi Vermont. V letih 1991-2007 je zastopal Vermont v spodnjem domu ameri\xc5\xa1kega kongresa, od leta 2007 pa je eden od dveh vermontskih senatorjev v senatu. Leta 2016 se je potegoval za polo\xc5\xbeaj kandidata demokratske stranke na volitvah predsednika dr\xc5\xbeave, zbral je 43,1\xc2\xa0% vseh glasov in osvojil ve\xc4\x8dino glasov v 23 zveznih dr\xc5\xbeavah. Po volitvah je podprl izbrano kandidatko Hillary Clinton. Na splo\xc5\xa1nih volitvah, kjer je bil za predsednika izvoljen Donald Trump, je v elektorskem kolid\xc5\xbeu prejel en elektorski glas za polo\xc5\xbeaj predsednika ZDA._NEWLINE_Znova bo kandidiral na volitvah 2020.'